# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 11/2015

# zo zasadnutia Kolégia rektora STU zo dňa 02. 12. 2015

**PRÍTOMNÍ: podľa prezenčnej listiny**

**PROGRAM:**

Predstavenie novej dekanky FIIT STU (R. Redhammer)

1. Návrh Dodatku č. 2 k Organizačnému poriadku KHC STU (O. Moravčík)

*Prizvaná: JUDr. Haladejová*

1. Návrh Dodatku č. 3 k Organizačnému poriadku UVP STU (O. Moravčík)

*Prizvaná: JUDr. Haladejová*

1. Návrh Dodatku č. 4 k OP Rektorátu STU (D. Faktor)

*Prizvaná: JUDr. Haladejová*

1. Stanovisko k návrhu na vydržanie pozemkov STU v obci Nižná Boca (D. Faktor)

*Prizvaní: JUDr. Haladejová a Mgr. Michalička*

1. Návrh na zmenu účelu dotačných prostriedkov z fondu obnovy (D. Faktor)

*Prizvaná: Ing. Matúšková*

1. Analýza hospodárenia CAŠ k 30.09.2015 (D. Faktor)

*Prizvaní: Ing. Matúšková, doc. Bučko*

1. Návrh na udelenie medaily Dr.h.c. prof. Ing. Štefanovi Lubymu, DrSc. (S. Biskupič)
2. Rôzne
3. Námety na úpravu návrhu ministra Metodika rozpisu dotácie verejným vysokým školám (dekani)
4. Informácia o priebehu implementácie rozhodnutí ministra školstva v súvislosti s komplexnou akreditáciu na fakultách (ústna informácia dekanov)

**PREDLOŽENÉ MATERIÁLY:**

1. Návrh Dodatku č. 2 k Organizačnému poriadku KHC STU
2. Návrh Dodatku č. 3 k Organizačnému poriadku UVP STU
3. Návrh Dodatku č. 4 k OP Rektorátu STU
4. Stanovisko k návrhu na vydržanie pozemkov STU v obci Nižná Boca
5. Návrh na zmenu účelu dotačných prostriedkov z fondu obnovy
6. Analýza hospodárenia CAŠ k 30.09.2015
7. Návrh na udelenie medaily Dr.h.c. prof. Ing. Štefanovi Lubymu, DrSc.

V úvode rokovania rektor privítal novozvolenú a vymenovanú dekanku FIIT STU, prof. Ing. Máriu Bielikovú, PhD. Pri tejto príležitosti poprial pani dekanke veľa šťastia v novej pozícii a zároveň poďakoval doterajšiemu dekanovi, prof. Ing. Pavlovi Čičákovi, PhD. za spoluprácu počas uplynulého funkčného obdobia.

**K BODU 1: Návrh Dodatku č. 2 k Organizačnému poriadku KHC STU**

Materiál uviedol prorektor Moravčík.

Ide o povinnosť zriadenia, resp. rozšírenia univerzitných inkubátorov na oba univerzitné

vedecké parky, čo vyplýva zo schválených grantov UVP Science City a UVP CAMBO.

V rámci krátkej diskusie rektor navrhol doplniť do materiálu Univerzitný technologický

inkubátor (UTI) na Pionierskej ul. v BA.

**UZNESENIE: 11.1/2015-KR**

Kolégium rektora STU prerokovalo návrh Dodatku číslo 2 k Organizačnému poriadku

Know-how centra STU a po úprave súvisiacej so zaradením UTI Pionierska odporúča

predložiť predmetný návrh na prerokovanie Akademickému senátu STU dňa 14.12.2015.

**K BODU 2: Návrh Dodatku č. 3 k Organizačnému poriadku UVP STU**

Materiál uviedol prorektor Moravčík.

Dokument bol predložený v súvislosti s doplnením činnosti UVP STU o vybrané vzdelávacie

aktivity a poskytovanie vzdelávania na 3. stupni štúdia.

V rámci diskusie sa dekani zaujímali konkrétne o formu poskytovania vzdelávania na 3.

stupni štúdia v rámci UVP. Dekan Peterka upozornil na potrebu ujasnenia si niektorých

záležitostí, ako je napr. finančné zabezpečenie činností UVP. Rektor sa vyjadril, že táto

problematika bude predmetom samostatného rokovania.

**UZNESENIE: 11.2/2015-KR**

Kolégium rektora STU prerokovalo návrh Dodatku číslo 3 k Organizačnému poriadku Univerzitného vedeckého parku STU a odporúča predložiť predmetný návrh na prerokovanie Akademickému senátu STU dňa 14.12.2015.

**K BODU 3: Návrh Dodatku č. 4 k OP Rektorátu STU**

Materiál uviedol rektor. Prizvaná: JUDr. Haladejová.

Dokument bol predložený z dôvodu zmeny a aktualizácie činností riadených prorektormi, kvestorom, ako aj doplnenie činností Útvaru hlavného kontrolóra.

V rámci krátkej diskusie odzneli len drobné formálne pripomienky.

**UZNESENIE: 11.3/2015-KR**

Kolégium rektora prerokovalo návrh Dodatku číslo 4 k Organizačnému poriadku Rektorátu STU a po zapracovaní formálnych pripomienok odporúča predložiť predmetný návrh na prerokovanie Akademickému senátu STU dňa 14.12.2015.

**K BODU 4: Stanovisko k návrhu na vydržanie pozemkov STU v obci Nižná Boca**

Materiál uviedol rektor. Prizvaná: JUDr. Haladejová.

Návrh bol predložený ako požiadavka v zmysle § 63 Notárskeho poriadku pre účely

vydržania nehnuteľností vo vlastníctve STU podľa § 134 Občianskeho zákonníka. Detaily

návrhu prezentoval dekan Unčík.

Rektor k uvedenému návrhu odporučil doplniť explicitne aj nákup dvoch parciel, konkrétne

č. 309/2 a č. 309/3.

**UZNESENIE: 11.4/2015-KR**

Kolégium rektora STU prerokovalo materiál a súhlasí so stanoviskom k návrhu na

vydržanie nehnuteľností vo vlastníctve STU v obci Nižná Boca, ako aj s nákupom parciel č.

309/2 a č. 309/3. Predmetný návrh odporúča predložiť na schválenie Akademickému

senátu a Správnej rade STU.

**K BODU 5: Návrh na zmenu účelu dotačných prostriedkov z fondu obnovy**

Materiál uviedol rektor. Prizvaná: Ing. Matúšková.

Návrh na zmenu bol predložený z dôvodu nepoužitých finančných prostriedkov z pridelenej

dotácie na rok 2014 z Fondu obnovy STU na SjF STU. Zostatok je navrhovaný prerozdeliť

medzi FA STU a ŠDaJ STU.

Z diskusie:

Dekan Peterka avizoval potrebu financií aj na telocvičňu a plaváreň na MTF STU, kde financie

zo ŠF EÚ nebudú pridelené. Vyjadril nádej, že podobný návrh by v budúcnosti mohol zahŕňať

aj iné súčasti. Zároveň navrhol, aby v rámci položky 20 000€ vyčlenenej na „vypracovanie

štúdie uskutočniteľnosti rekonštrukcie bazénu na ŠDaJ“ bola zahrnutá aj štúdia bazénu na

MTF STU.

**UZNESENIE: 11.5/2015-KR**

Kolégium rektora STU prerokovalo materiál a súhlasí s predloženým návrhom na zmenu

účelu dotačných prostriedkov z fondu obnovy. Predmetný návrh odporúča predložiť na

schválenie Akademickému senátu STU dňa 14.12.2015.

**K BODU 6: Analýza hospodárenia CAŠ k 30.09.2015**

Materiál uviedol rektor. Prizvaná: Ing. Matúšková.

Dokument bol predložený s cieľom oboznámiť členov vedenia o hospodárení účelového

zariadenia. Analýza hospodárenia bola vykonaná z hľadiska nákladov a výnosov a z hľadiska

hospodárenia s finančnými prostriedkami.

**UZNESENIE: 11.6/2015-KR**

Kolégium rektora STU berie na vedomie analýzu hospodárenia Účelového zariadenia CAŠ

k 30.09.2015.

**K BODU 7: Návrh na udelenie medaily Dr.h.c. prof. Ing. Štefanovi Lubymu, DrSc.**

Materiál uviedol rektor pri príležitosti životného jubilea 75 rokov.

**UZNESENIE: 11.7/2015-KR**

Kolégium rektora STU súhlasí s udelením Medaily STU Dr.h.c. prof. Ing. Štefanovi Lubymu,

DrSc. za celoživotné dielo, najmä za mimoriadne výsledky v pedagogickej a výskumnej práci

**K BODU 8: Rôzne**

**K BODU 8/A: Rôzne/Námety na úpravu návrhu ministra Metodika rozpisu dotácie verejným vysokým školám**

Rektor informoval, že MŠVVaŠ SR zverejnilo Návrh metodiky dotácií zo štátneho rozpočtu verejným vysokým školám a Návrh rozpisu dotácií zo štátneho rozpočtu na rok 2016.

Rektor navrhol prioritne požadovať:

* zvýšenie váhy doktorandov z 9/n na 15/n, pričom n je štandardná dĺžka štúdia
* zvýšenie objemu na VEGA a KEGA
* hodnotenie publikácií upraviť (znížiť váhu monografií a zvýšiť váhy registrovaných časopiseckých prác a patentov)
* vyčleniť prostriedky na lepšie využitie investícií UVP

V rámci diskusie sa dekani dotkli aj témy hodnotenia podnikateľskej činnosti, čo existenčne ohrozuje hlavne FA a SVF STU, ďalej koeficientov odborov, kde chýbajú práve hodnotenia inžinierskych činností.

Dekan Peterka požiadal zaradiť do motivačných štipendií aj odbory Strojárske technológie a materiály, Aplikovaná mechanika a Kvalita produkcie. Všetky odbory sú na MTF a SjF STU.

Vzhľadom na vyššie uvedené rektor vyzval všetkých členov kolégia rektora na doplnenie ďalších námetov, ktoré je potrebné zaslať písomne ešte v priebehu dnešného dňa.

**UZNESENIE: 11.8A/2015-KR**

Kolégium rektora STU berie na vedomie ústnu informáciu o námetoch na úpravu návrhu

Metodiky rozpisu dotácie verejným vysokým školám.

**K BODU 8/B: Rôzne/Informácia o priebehu implementácie rozhodnutí ministra školstva v súvislosti s komplexnou akreditáciu na fakultách**

Rektor v súvislosti s komplexnou akreditáciu požiadal dekanov o ich stanovisko ohľadom

priebehu implementácie rozhodnutí na jednotlivých fakultách. V prípade, že by vznikli

nejaké problémy vo vzťahu k študentom, požiadal dekanov o avizovanie takej situácie.

**UZNESENIE: 11.8B/2015-KR**

Kolégium rektora STU berie na vedomie ústnu informáciu o priebehu implementácie

rozhodnutí ministra školstva v súvislosti s komplexnou akreditáciu na fakultách STU.

**INFORMÁCIE A OZNAMY:**

Rektor

* informoval, že dňa 01.12.2015 sa uskutočnilo plánované slávnostné otvorenie UVP Mlynská dolina za účasti predsedu NR SR, následne o 10:00 hod. boli v aule na UK odovzdané čestné doktoráty za prítomnosti prezidenta SR
* informoval o stretnutí s agentúrou Jaspers k pripravovanému projektu ACCORD
* dňa 28.11.2015 sa na pozvanie ministra ŠVaŠ SR zúčastnil okrúhleho stola o vysokých školách, vede a výskume, ktorého cieľom bola odborná diskusia rozčlenená do troch tematických celkov:
* financovanie vysokých škôl
* hodnotenie kvality a akreditácia VŠ
* hodnotenie kvality vedy a výskumu
* poďakoval za ústretovosť v rámci zrealizovaných diskusií na jednotlivých fakultách
* informoval o nových výzvach projektov ŠF EÚ, z ktorých časť budú národné projekty, časť Teaming a tie, ktoré uspeli v rámci H2020 (malá časť), ako aj nadprahové, ktoré v rámci H2020 neuspeli
* pozval prítomných na spoločný obed, ktorý sa uskutoční po zasadnutí VR STU dňa 9.12.2015

Prorektor Stanko

* informoval prítomných, že v rámci medzinárodného medziuniverzitného turnaja EuroComillas Madrid 2015 študenti STU, konkrétne futbalisti a volejbalistky získali 1. miesto

Prorektor Moravčík

* doplnil informáciu rektora k novým výzvam projektov a uviedol, že viacero projektov H2020, sú na treshold úrovni
* oznámil prítomným, že v najbližších dňoch budú distribuované pravidlá podávania projektov

Prorektor Biskupič + prorektor Stanko

* na podnet dekanov rektor požiadal prorektorov o preverenie funkčnosti odborových komisií v súvislosti s implementáciou KA a EVI.

UOO

* zástupkyňa UOO informovala a probléme na prihlasovacej stránke na obedy, ktorá je podľa názoru členov UOO krátko aktívna, požiadala o predĺženie časového limitu

Dekanka FA

* pozvala prítomných na nové prebiehajúce výstavy v rámci FA STU

Dekan MTF

* upozornil na potrebu jednoznačných pravidiel predkladania projektov
* poďakoval rektorovi, bývalému dekanovi MTF, ako aj ostatným prítomným za spoluprácu pri príprave, realizácii a slávnostného otvorenia UVP CAMBO TT
  + zároveň informoval o poslednej splátke vo výške 1,4 mil. €

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **December** | 04.12.2015 |  |  | 10:00 Slávnostné otvorenie UVP CAMBO TT |
|  | 09.12.2015 | VR STU | 09:00  (12:00 obed + KR STU) | 14:00 Menovanie docentov  15:00 Vianočná čaša vína |
|  | 10.12.2015 |  |  | 19:00 Vianočný koncert STU |
|  | 14.12.2015 | AS STU | 14:00 |  |
| **Január 2016** | 13.01.2016 | KR STU | 09:00 |  |
|  |  |  |  |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

04.12.2015 07.12.2015

doc. Ing. Štefan Stanko, PhD.

07.12.2015